ՀԱՎԵԼՎԱԾ ԹԻՎ 2

Եվրասիական տնտեսական հանձնաժողովի կոլեգիայի2016 թվականի դեկտեմբերի 13-ի թիվ 25 հանձնարարականի

**ՑԱՆԿ**

Համատեղ գիտական և նորարարական գործունեություն իրականացնելիս Եվրասիական տնտեսական միության անդամ պետությունների կողմից գործողությունների համակարգման համար ագրոարդյունաբերական համալիրի ոլորտում գիտահետազոտական և փորձարարական–կոնստրուկտորական աշխատանքների թեմաների

I. Բելառուսի Հանրապետություն

1. Կերային մշակաբույսերի սելեկցիայի և սերմնաբուծության տեխնոլոգիաների մշակում ու կատարելագործում։

2. Եվրասիական տնտեսական միության անդամ պետությունների ագրոարդյունաբերական համալիրի և գյուղական տարածքների կայուն զարգացման կազմակերպատնտեսական մեխանիզմների մշակում՝ պարենային անվտանգությունն ապահովելու նպատակով։

3. Հացահատիկային ու բանջարեղենային մշակաբույսերի խորը վերամշակման համար ռեսուրսախնայող և էներգախնայող տեխնոլոգիաների ու տեխնիկական միջոցների մշակում:

II. Ղազախստանի Հանրապետություն

4. Գենետիկական ռեսուրսների սկրինինգի հիման վրա հացահատիկային և հատիկաընդեղեն մշակաբույսերի սելեկցիոն հումքի ստեղծում՝ բիոտիկ և աբիոտիկ գործոններին հարմարվող բարձր բերքատու սորտերի ստացման նպատակով։

5. Հիվանդություններից և վնասատուներից բանջարեղենային մշակաբույսերի պաշտպանության հեռանկարային կենսաբանական միջոցների ստացման և կիրառման տեխնոլոգիայի մշակում։

6. Կենսաբանական ակտիվ նյութերի հիման վրա համալիր պատրաստուկների մշակում՝ բարձր մթերատու կենդանիների և թռչունների նյութափոխանակության խախտումների հետ կապված հիվանդությունների թերապիայի և կանխարգելման համար։

7. Եվրասիական տնտեսական միության ընդհանուր ագրարային շուկայի զարգացման մեխանիզմների մշակում։

8. Միջպետական կլաստերների ձևավորման մոդելների մշակում՝ Եվրասիական տնտեսական միության ընդհանուր ագրարային շուկայի զարգացման նպատակով։

III. Ռուսաստանի Դաշնություն

9. Տոհմային կենդանիների տոհմային արժեքի և կենսատեխնոլոգիական մոտեցումների հիման վրա տոհմային կենդանիների գենոմային սելեկցիայի մեթոդների գնահատման միասնական համակարգի մշակում։

10. Համակցված մեթոդներով ապրանքային սուդակի աճեցման լրիվ պարբերաշրջանով տեխնոլոգիայի մշակում։

11. Մուլտիպլեքսային ախտորոշման համակարգերի, գյուղատնտեսական և արդյունագործական կենդանիների վարակիչ հիվանդությունների կանխարգելման ու դրանց նկատմամբ այդ կենդանիների օրգանիզմի դիմադրողականության բարձրացման միջոցների մշակում։

12. Անասնաբուժության ոլորտում ռիսկերի գնահատման, կենդանիների հիվանդությունների հարուցիչների ներթափանցման և տարածման վրա ազդող էպիզոոտիկ իրավիճակների և գործոնների մոնիթորինգի հիման վրա այդ ռիսկերի կառավարման միասնական մեթոդաբանության մշակում։

13. Եվրասիական տնտեսական միության անդամ պետությունների ագրոարդյունաբերական համալիրում միջպետական համագործակցության զարգացման համակարգերի, ռազմավարությունների ու մեխանիզմների մշակում։

14. Կաթի արտադրության ու վերամշակման համար հեռանկարային քիչ ծախսատար տեխնոլոգիաների և մեքենաների համակարգի մշակում։

————————